Talvikuningas

Talvikuningas on CMX:n kahdestoista albumi ja se julkaistiin 5. syyskuuta 2007. Levystä julkaistiin 8 000 kappaleen erikoispainos ja Internetissä myytävä versio. Tavallinen cd-versio tuli myyntiin vasta vuoden 2008 alussa, 9. tammikuuta. Talvikuningas on konseptialbumi. Levy koostuu yhdestä pitkästä kappaleesta, jonka osat kertovat samaa tarinaa ja sävellyksessä on läpi levyn toistuvia teemoja. Levyn äänitykset alkoivat 2. helmikuuta 2007 ja miksaus valmistui 6. huhtikuuta tasan 22 vuotta yhtyeen perustamisen jälkeen. Tuukka Hämäläinen kirjoittaa Talvikuninkaasta artikkelissaan Parnassossa. Hän pitää sitä yhtenä 2000-luvun oudoimmista rockalbumeista. Albumin lähtökohta on A. W. Yrjänän suunnittelema romaani, joka ei kuitenkaan koskaan ilmestynyt, sillä Yrjänän kotiin tehtiin vuonna 2011 murto, jolloin kaikki kirjaa varten kirjoitettu materiaali katosi. CMX:n aiheet ja sanasto eivät ole olleet niinkään scifiä vaan Yrjänän on ammentanut niitä mytologioista ja mystiikasta, mutta pikku hiljaa joukkoon hiipi scifi-aineksia. Ensi kerran Talvikuningas tuli julkisuuteen vuonna 2007. Se on sen jälkeen tarjonnut vaikutteita monille kirjailijoille.Tuukka Hämäläinen, Talvikuninkaan saaga, Parnasso 4/2017, s. 48–51) CMX teki loka-joulukuun 2007 aikana kiertueen, jolla esitettiin melkein kaikki Talvikuninkaan osat. Kiertueella oli mukana myös kosketinsoittaja Mara Salminen. Kokonaan alusta loppuun Talvikuningas on kuitenkin esitetty vain yhdessä konsertissa Helsingin juhlaviikoilla 31. elokuuta 2017. Albumi nousi Suomen virallisen listan sijalle 2. == Kappaleet == Talvikuningas koostuu yhteensä kahdestatoista osasta, jotka ovat: * I. Kaikkivaltias – 10:26 * II. Resurssikysymys – 1:54 (säv. Halmkrona/Yrjänä) * III. Pretoriaanikyborgit – 5:51 (säv. Halmkrona/Rasio/Yrjänä) * IV. Vallan haamut – 5:32 * V. Tähtilaivan kapteeni – 4:08 * VI. Kosmologisen vakion laulu – 3:52 * VII. Parvatin tietäjä – 4:27 * VIII. Punainen komentaja – 4:05 * IX. Langennut valo – 4:27 * X. Quanta – 5:06 (säv. Rasio/Yrjänä) * XI. Rusalkai – 3:41 (säv. Halmkrona/Yrjänä) * XII. Kaikkivaltiaan peili - 8:31 Sävellys ja sanoitus A. W. Yrjänä, ellei toisin mainita. Sovitus CMX ja Rauli Eskolin. ==Tarina== Tarina sijoittuu kaukaiseen tulevaisuuteen ja on tyylilajiltaan scifiä. Tarina on ottanut vahvoja vaikutteita Warhammer 40,000-universumista. Levyn osat ovat palasia Talvikuninkaan saagasta useiden vuosisatojen ajalta. Katkelmat ovat paikoin keskenään ristiriitaisia.YLE Extra – Extra Large. A. W. Yrjänän haastattelu. 6.9.2007. ==Videotraileri== Albumin pohjalta on tehty neljä minuuttia kestävä animaatio, joka sai ensiesityksensä 6. syyskuuta 2007. Video on levyn traileri, sillä levyltä ei julkaistu singleä. Toisaalta video on kuvitteellisen elokuvan traileri sillä siinä kuvataan koko tarinan tapahtumia. Musiikkina on Talvikuninkaan kahdeksas osa "Punainen komentaja". Videon ovat ohjanneet veljekset Samppa ja Janne KukkonenJunni, Tatu: CMX:n ”Talvikuninkaan” takaa 1: Ohjaajaveljekset Kukkonen . Plaza.fi 5.9.2007.. == Tekijät == ===Yhtye=== * A. W. Yrjänä – basso ja laulu * Janne Halmkrona – kitarat * Timo Rasio – kitarat * Tuomas Peippo – rummut ===Muut=== * Rauli ”Illusion Rake” Eskolin – tuotanto, koskettimet, äänitys, miksaus * Sami Saramäki – kansitaide * Gabi Hakanen – vastaava tuottaja * Pauli Saastamoinen – masterointi == Arvostelut == * Desibeli.net: * Helsingin Sanomat: * Imperiumi.net: * Mesta.net: * Korroosio: * Noise.fi: * Rockmusica.net: * Rumba: * Soundi: * V2.fi: == Lähteet == == Aiheesta muualla == * Elisa Heikura, Heikkoa kerronnallisuutta - Kerronnallisuuden mahdollisuus ja mahdottomuus CMX-yhtyeen Talvikuningas-albumissa, pro gradu, Tampereen yliopisto 2012 * Junni, Tatu: Viikon valio: CMX:n Talvikuningas. Plaza.fi 10.9.2007. (Arkistoitu artikkeli) * Jäntti, Jaakko: Talvikuningas kuuluu CMX:n kunnianhimoisimpiin teoksiin. Lumo 13.9.2007. (Internet Archive) * Luokka:Vuoden 2007 albumit Luokka:CMX:n albumit Luokka:Konseptialbumit Luokka:Rauli Eskolinin tuottamat albumit